# Karta obveščanje deležnikov

Niz vojaških vaj PRESKOK 24 je niz vaj, ki jih Slovenska vojska izvaja drugo leto in je namenjen preizkusu celovitega delovanja sil Slovenske vojske. Drugi del se bo izvedel na celotnem ozemlju Republike Slovenije od 23. 9. do 11. 10. 2024, glavni del le tega pa se bo izvedel od 1. 10. do 10. 10. 2024.

Sodelujoče države na povezanih vajah: Avstrija, Italija, Madžarska, Nemčija, Češka, Romunija, Severna Makedonija, Španija, Združeno kraljestvo Velike Britanije in Severne Irske, Združene države Amerike in Nemčija.

Niz vaj se bo izvedel na območju Vrhnika, Trebnje, Bohinjska Bela, Slovenska Bistrica, Cerklje ob Krki in Ankaran.

Glavna terenska usposabljanja povezanih vaj se bodo izvedla:

* na območju Soriške planine,
* na območju Begunjščice in Ljubelja,
* na območju VO Ajševica,
* na območju poligona Postojna,
* na območju Koprskega zaliva v mednarodnih vodah.

Cilj niza vojaških vaj PRESKOK 24 je preizkusiti krizno odzivanje sil Slovenske vojske v naraščajočem spektru konflikta s ključnim sporočilom odvračanje – odzivnost – obramba.

## Zemljevid območij vaj in usposabljanj

Na zemljevidu so prikazana območja niza vojaških vaj PRESKOK 24. Na severozahodnem delu Sloveniji se bodo izvajale vaje na območju Bohinjske bele, konkretneje na območju Begunj na Gorenjskem in Soriške planine. Celotno območje vaj se imenuje ZVEZDA TRIGLAVA 24. Na območju se nahaja ambulanta VBK Bohinjska Bela, ki deluje 24/7.

Vzhodno od tega območja (severni del Slovenije) se bodo izvajale vaje v Kranju, kjer bo delovala ambulanta VPP Kranj. Vzhodno od Kranja se nahaja ambulanta VFRS Celje. Severovzhodno od te ambulante se bodo izvajale vaje v Slovenski Bistrici. Severno od območja vaj se nahaja ambulanta VGM Maribor.

Na zahodnem delu Slovenije se bodo izvajala usposabljanja na območju VO Ajševica. Jugovzhodno od tega območja se nahaja ambulanta JPV Vipava in ambulanta VbAČ Postojna. V neposredni bližini ambulante VbAČ Postojna se nahaja območje usposabljanja Poligon Poček. Usposabljanja se bodo izvajala pod imenom ZDRAVSTVENI ŠČIT 24. Severno od območja se v Vrhniki nahaja vodstvo niza vaj VIC Vrhnika. Severovzhodno od tega območja je ambulanta VEP Ljubljana, ki deluje 24/7.

Na jugovzhodnem delu Slovenije se bodo izvajale vaje v Trebnjih in Cerklje ob Krki. V neposredni bližini območij vaj se nahajata ambulanti VFU Novo mesto in VJM CoK.

Na jugozahodnem delu Slovenije se bosta izvajali dve območji usposabljanj. Prvo se bo izvajalo v koprskem zalivu drugo pa v mednarodnih vodah. Območji usposabljanj sta določeni v okviru vaje ZALIV 24. V bližini koprskega zaliva se bodo izvajale vaje v Ankaranu.

